ПРИДРУЖИТЕЛНИ БЕЛЕЖКИ КЪМ ГОДИШЕН ФИНАНСОВ ОТЧЕТ ЗА ПЕРИОДА, ЗАВЪРШВАЩ НА 31.12.2007 г.
Правен статут и предмет на дейност
“Имоти” ЕАД е акционерно дружество, регистрирано в Република България по фирмено дело 387 от 2002 г.  на Габровския окръжен съд, със седалище гр. Трявна, ул. “Бачо Киро” №9.

През 2002 г. капиталът на дружеството е увеличен с непарични вноски – недвижими имоти. По – голямата част от имотите са бивши аптеки, разположени на територията на областите Монтана, Враца, Видин, Търговище, Разград и Варна.
Основният предмет на дейност на дружеството е покупка, строеж и обзавеждане на недвижими имоти с цел отдаване под наем или продажба.
Основен източник на приходи в момента са приходите от наеми и от продажба на недвижими имоти.
Сто процента от акциите на дружеството са собственост на “Северкооп – Гъмза Холдинг” АД и дружеството е част от групата на Холдинга.
Към 31.12.2007 г. капиталът на “Имоти” ЕАД е 2 700 000 лева, разпределен в 2 700 000 броя поименни акции с номинална стойност 1,00 лв.
Дейността на дружеството не е обвързана със срок или друго прекратително условие.
Дружеството е с едностепенна система на управление със Съвет на директорите в състав:
· Цветко Георгиев Тихолов – Председател;

· Галина Петрова Ковачка;

· Миглена Антонова Павлова.
Дружеството се представлява от Изпълнителния директор Галина Ковачка.
Към 31.12.2007 г. в дружеството работи 1 служител на трудов договор.
Значима счетоводна политика
a) Съответствие

Настоящият финансов отчет е изготвен в съответствие с Международните стандарти за финансови отчети, приети от Комисията на Европейския съюз, в редакцията им към 1 януари 2005 г., изготвени от Съвета по международни счетоводни стандарти и приети с Постановление № 207 от 07 август 2007 г. на Министерски съвет.
b) Преминаване от предходни счетоводни политики и стандарти към МСФО
В съответствие с § 5 от Преходните и заключителни разпоредби на Закона за счетоводството за прилагане на Международните стандарти за финансово отчитане от публичните дружества, от 1 януари 2003 г. дружеството – майка “Северкооп – Гъмза Холдинг” АД и всички дъщерни дружества изготвят счетоводна си политика при спазване на разпоредбите на МСФО.
Приемането на тези стандарти не се отрази съществено върху финансовите отчети на дружеството.

c) База за изготвяне

Финансовият отчет е изготвен в лева, закръглени до хиляда. Като база за изготвяне е използвана историческа цена.
Дружеството организира и осъществява текущо счетоводно отчитане в съответствие с изискванията на българското законодателство – счетоводно, данъчно и търговско.

Дружеството прилага една и съща счетоводна политика при изготвяне на настоящия финансов отчет като при последния представен годишен отчет към 31.12.2006 г.

d) Действащо предприятие

Годишният финансов отчет е изготвен на принципа на действащо предприятие, на база текущо начисляване при спазване приетата счетоводна политика, непроменена през целия отчетен период.
e) Използване на приблизителни оценки и предположения
Изготвянето на счетоводните отчети в съответствие с МСФО изисква приложението на оценки и предположения, които влияят върху отчетните активи и пасиви, оповестяването на условни активи и пасиви към датата на изготвяне на финансовите отчети, както и отчетните приходи и разходи за отчетния период. Въпреки, че тези оценки се основават на най-доброто познание на ръководството по отношение на събитията и дейностите за периода, действителните резултати може да се различават от тези оценки.

f) Корекция на допуснати грешки

Допуснати съществени грешки през предходни години се коригират чрез корекция на салдото на неразпределената печалба (загуба). Сравнителната информация се преизчислява все едно грешката никога не е била допускана.
g) Сравнителни данни

В случаите, в които е променено представянето и класификацията на статии от финансовия отчет сравнителната информация е рекласифицирана с цел постигане на съпоставимост с текущия период.

h) Операции с чуждестранна валута
През периода не са осъществявани операции в чуждестранна валута.
i) Инвестиционни имоти
Притежаваните от дружеството недвижими имоти се определят съгласно счетоводната политика като инвестиционни имоти поради това, че са държани от собственика с цел получаване на приходи от наем или за увеличаване на стойността на капитала.

Инвестиционните имоти са първоначално оценени по оценка приета от съда, като апортна вноска по реда на Търговски закон плюс всички преки разходи, които могат да бъдат приписани на имота.

Последващите разходи за активи (имоти) се признават само, ако е вероятно предприятието да получи в бъдеще икономически ползи свързани с тези разходи и стойността им може да бъде надеждно оценена. Всички други разходи се признават за разход в периода, в който са направени.

МСС 40 “Инвестиционни имоти” предлага два подхода при последващото оценяване на инвестиционните имоти. Първият подход изисква оценката да се извършва по справедлива стойност, намалена с евентуалните загуби от обезценка. Справедлива стойност е сумата, за която един актив може да се размени между осведомени желаещи сделката несвързани страни. Вторият подход, наричан още “Модел на цената на придобиване”, изисква след първоначалното признаване всеки имот да се отчита по цена на придобиване, намалена с начислените амортизации и натрупаната загуба от обезценка.

“Имоти” ЕАД е избрало да прилага “Модела цена на придобиване”. Изборът на подход за последващо оценяване бе направен през 2002 г. при условията на сравнително неразвит пазар на недвижимите имоти в България. През последните години се наблюдава промяна в пазара, особено в столицата и големите градове, но все още не е налице достатъчно информация за извършени сделки в районите на местонахождение на имотите на дружеството. Освен това считаме, че цената на придобиване при включване на имотите в капитала на дружеството е достатъчно достоверно измерена за целите на счетоводното отчитане. При промяна на пазарните условия дружеството ще преразгледа спазваната счетоводна политика по отношение на инвестиционните си имоти.
Амортизацията на имотите се изчислява с използване на линейния метод за срока на полезен живот на съответните активи както следва:

Сгради – 50 години;

Обзавеждане – 7 години.

Във връзка със съставянето на годишния финансов отчет инвестиционните имоти са тествани за обезценка по смисъла на МСС 36 “Обезценка на активи”, но такава не е установена.

Начисляването на амортизацията започва от месеца, следващ месеца на придобиването на актива или въвеждането му в експлоатация.
j) Вземания и задължения
Към датата на баланса няма просрочени за повече от 3 месеца вземания, освен вземането от „Рекорд” АД. По отделни клиенти вземанията са:
ЕТ „Цено Ценов” – гр. Враца


732 лв. (2 месечни наема);

„Рекорд” АД – гр.Габрово 


1 769 лв.;

„Лена – 5” ЕООД- гр. Козлодуй


600 лв. (1 месечен наем);
ЕТ „Дани-М-Димитра Крумова” – гр. Монтана
449 лв.;

Община Бойчиновци



877 лв.;

Съдебните вземания в размер на 700 лв. представлява разноски по дело за собственост върху имот в гр. Грамада, което е спечелено на първа инстанция от „Имоти” ЕАД.

Дружеството има 1 172,92 лв. присъдено вземане по договор за наем за имота в гр. Д. Митрополия.
k) Данъци върху печалбата
Данъкът върху печалбата за годината включва текущи и отсрочени данъци. Данъкът върху печалбата се признава в отчета за доходите, освен ако не е свързан със статии, които се отнасят директно в капитала, като в този случай данъкът също се представя в капититала.

Текущият данъчен разход е сумата на дължимия данък върху дохода във връзка с данъчната печалба (загуба) за периода съгласно годишната данъчна декларация. Отсрочените данъчни активи и пасиви представляват намалението или съответно увеличението на текущите данъци в следващи периоди, когато балансовата сума на актива или пасива бъде възстановена или погасена. Отсрочен данъчен пасив се признава винаги, а актив само до размера, до който е вероятно да възникнат бъдещи данъчни печалби, срещу които могат да се прихванат неизползвани данъчни активи.
Съгласно действащото данъчно законодателство за 2007 г., при формиране на облагаемата си печалба дружеството е приспаднало данъчна загуба в размер на 23 хил. лв. от 2003 и 2004 г. В резултат на приспадането текущия данък в отчета за доходите е нулева величина. Полученото приспадане на данъчната загуба е отразено като разход за отсрочен данък в размер на 2 хил. лв. (23 хил. лв. х 10% данъчна ставка). В баланса остава начисления през предходни години отсрочен данъчен пасив върху превишението на счетоводната над данъчната балансова стойност на наличните сгради в размер на 4 хил. лв., както и начислен отсрочен данъчен актив върху остатъка от данъчната загуба подлежаща на пренасяне в размер на 2 хил. лв.
	
	2007
	
	2006

	Отсрочен данъчен актив
	2
	
	4

	Отсрочен данъчен пасив
	(4)
	
	(4)

	
	(2)
	
	-


l) Приходи и разходи
Приходите и разходите се начисляват за периода, за който се отнасят, при спазване на принципа за текущо начисляване и принципа за съпоставимост между приходи и разходи.

Приходите от наеми се признават текущо през периода, за който се отнасят.
Приходите от продажба на имоти се признават през периода на прехвърляне на собствеността.
Разходите и приходите от лихви се признават текущо пропорционално на времевата база, която отчита ефективния разход по актива, съотв. пасива.
Реализираните приходи от продажби на имоти през 2007 г. по отделни имоти са както следва:

Аптека гр. Девня - приход - 150 хил. лв., балансова ст-ст – 137 хил. лв., печалба - 13 хил. лв.;
Аптека с. Бутан - приход - 27 хил. лв., балансова ст-ст – 24 хил. лв., печалба - 3 хил. лв.;

Аптека гр. Брегово - приход - 76 хил. лв., балансова стойност - 41 хил. лв., печалба - 35 хил. лв.

m) Свързани лица
През периода няма извършени сделки между свързани лица. Свързано лице за дружеството е едноличния собственик на капитала „Северкооп – Гъмза Холдинг” АД.
n) Събития настъпили след датата на баланса

След датата на баланса са настъпили следните събития по отношение на обектите представени във финансовия отчет:

По съдебните дела за собствеността върху имотите на дружеството в с. Ново село и с. Раковица, срещу съответно Община Ново село и Община Макреш Върховният касационен съд се е произнесъл с  решения от 16 и 17 януари 2008 г. Решенията не са в наша полза и тъй като решенията не подлежат на обжалване, дружеството е отписало тези свои активи от баланса си. Отписани като вземания са и съдебните разноски по делата. Общата сума на корекцията в годишния финансов отчет е в размер на 32 хил. лв.

Не са налице други събития по отношение на обектите представени във финансовия отчет, които да изискват корекции или отделно оповестяване към 31.12.2007 г.

